
Dyma Elen Rees.  Mae hi’n un deg pedwar oed ac mae hi’n dathlu ei phen-blwydd ar y deuddegfed o Hydref.  
Mae Elen yn byw yng Nghaerdydd gyda ei theulu.  Mae hi’n byw mewn ty pâr.  Mae hi’n byw gyda ei mam, ei llysdad a dau frawd bach.  Mae ei brodyr yn efeilliaid.  Mae Gethin a Guto yn wyth oed.  Maen nhw’n dathlu pen-blwydd ar ddydd San Steffan.  Mae Mam-gu Elen yn byw yn y ty drws nesaf.  Mae Elen yn hoffi ei Mam-gu.
Mae hi’n mynd i’r Ysgol Uwchradd.  Mae llawer o ffrindiau gyda hi ond ei ffrind gorau ydy Carys.  Mae hi’n hoffi gwersi Cymraeg, Saesneg a Ffrangeg achos mae hi’n hoffi ieithoedd.  Dydy hi ddim yn hoffi Celf na Gwyddoniaeth achos maen nhw’n anodd.
Yn ei amser hamdden, mae hi’n hoffi pob math o chwaraeon.  Mae hi’n hoffi chwarae hoci i dîm yr ysgol.  Mae hi’n hoffi nofio yn y Ganolfan Hamdden bob nos Fercher.  Bob nos Wener, mae hi’n chwarae pêl-rwyd gyda ei ffrindiau.  Mae hi’n hoffi gwylio tîm rygbi yn chwarae rygbi.  Hefyd, mae hi’n hoffi gwylio “I’m a Celebrity ....” ar y teledu.  Mae hi’n caru Ant a Dec!
Ei hoff fwyd ydy cyri gyda reis a sglodion.  Ei chas fwyd ydy cinio rhost achos dydy hi ddim yn hoffi bwyta llysiau.  Ei hoff ddiod ydy sudd afal a mango.  Dydy hi ddim yn hoffi yfed te na choffi – ych a fi!  Ei hoff ddillad ydy dillad chwaraeon.  Dydy hi ddim yn hoffi gwisgo gwisg ysgol.  Ei hoff ffilm ydy “Home Alone 2” achos mae’n ddoniol iawn.  Mae hi’n hoffi’r Nadolig, hefyd!

Mae llygaid brown tywyll gyda hi hefyd.  
Mae hi’n dal ac yn denau.








Eich tasg / Your task
· Darllenwch y testun.
· Meddyliwch am 10 cwestiwn i’w gofyn am y testun.
· Cofiwch ddefnyddio’r holl batrymau rydych chi wedi eu dysgu, e.e. Pwy ...?  Beth ...?  Ble...?  Ydy ...?  Oes ...?  Sawl ...? Pryd ...?

· Read the text.
· Think of 10 suitable questions to ask about the text.
· Remember to use a variety of language patterns you have learnt.

